OB gaan Maharaj ondersoek oor verblyf op landgoedMac Maharaj. Foto: Flickr/GovernmentZA Die klag is deur die DA gelê nadat die Sunday Times berig het dat Maharaj op die Bryntirion-landgoed gebly het terwyl hy pres. Jacob Zuma se woordvoerder was. Die regering het intussen die besluit verdedig en gesê Maharaj moes daar bly aangesien hy naby die president moes wees. Maharaj is in 2011 as Zuma se woordvoerder aangestel. Die DA voer intussen aan dat die ministeriële handboek nie voorsiening maak vir gratis behuising vir skakelbeamptes nie en dat dit daarom ŉ vermorsing van belastingbetalers se geld was. Maharaj, wat in April afgetree het en tans behandeling vir longkanker ontvang, het geweier om kommentaar te lewer.